भाषण
मैनचेस्टर में आतंकवादी हमले के बाद प्रधानमंत्री का वक्तव्य: 23 मई 2017
प्रधानमंत्री थेरेसा मे ने मैनचेस्टर में आतंकवादी हमले के बाद डाउनिंग स्ट्रीट में वक्तव्य दिया।
Prime Minister’s statement following the terrorist attack on Manchester
मैंने अभी सरकार की आपातकालीन समिति सीओबीआर की एक बैठक की अध्यक्षता की है, जहां हमने मैनचेस्टर में पिछली रात हुई भयावह घटनाओं के ब्योरों - और प्रतिक्रियाओं पर चर्चा की।
हमारी दुआ और प्रार्थना पीड़ितों और प्रभावित लोगों के परिवारों व दोस्तों के साथ है।
इसमें अब कोई संदेह नहीं है कि मैनचेस्टर और इस देश के लोग एक निर्दयी आतंकवादी हमले से पीड़ित हैं - एक ऐसा हमला जिसे सोच समझकर हमारे समाज के सबसे कम उम्र के लोगों पर किया गया था।
यह हमारे द्वारा महसूस किए गए ब्रिटेन के सबसे खराब आतंकवादी घटनाओं में से एक और हालांकि यह पहली बार नहीं है कि मैनचेस्टर इस तरह की घटना का शिकार हुआ हो, यह शहर द्वारा अनुभव किए गए सबसे खराब हमला है और इसके साथ ही यह इंग्लैंड के उत्तर में हुआ सबसे खराब हमला है।
पूरे मामले को समझने के लिए पुलिस और सुरक्षा सेवाएं तेज गति से काम कर रही हैं।
लेकिन मैं आपको यह बताना चाहती हूं कि इस स्तर पर मैं क्या कर सकती हूं।
कल रात 10:33 बजे, विक्टोरिया ट्रेन स्टेशन के पास मैनचेस्टर शहर सेंटर के मैनचेस्टर एरेना में विस्फोट की रिपोर्ट पर पुलिस को बुलाया गया था।
अब हम जानते हैं कि एक आतंकवादी ने अपने तात्कालिक विस्फोटक उपकरण को कार्यक्रम स्थल के बाहर लगाया था और अधिक से अधिक नरसंहार करने और लोगों को घायल करने के लिए जानबूझकर इस समय और जगह को चुना गया था। यह विस्फोट एक पॉप कॉन्सर्ट के समापन के साथ हुआ, जिसमें कई युवा परिवार और बच्चों के समूह शामिल थे।
आतंकवाद के सभी कृत्य निर्दोष लोगों पर किए गए कायरतापूर्ण हमले होते हैं, लेकिन यह हमला बेहद भयावह और कायराना होने की वजह से अलग है - जहां अपने जीवन की सबसे यादगार रातों में से एक का आनन्द लेने आये निर्दोष व असहाय लोगों को जानबूझकर कर निशाना बनाया गया है।
मामले को देखते हुए मैं आपको बता सकती हूं कि हमलावर के अलावा, 22 लोग मारे गए और 59 लोग घायल हुए हैं। घायल हुए लोगों का ग्रेटर मैनचेस्टर के आठ अलग-अलग अस्पतालों में इलाज चल रहा है। इलाज करा रहे कई लोगों की हालत गंभीर है। और हम जानते हैं कि मारे गए लोगों और घायलों में कई बच्चे और युवा शामिल हैं।
हम दुखी मन से उस दृश्य को समझने की कोशिश कर रहे हैं, जिसमें एक कमरा छोटे बच्चों से भरा हुआ है लेकिन खुशियां मनाने के लिए नहीं बल्कि नरसंहार में।
लेकिन हम भविष्य में इस तरह के हमलों को रोकने के लिए, इस तरह की हिंसा को बढ़ावा देने वाली विचारधाराओं को पराजित करने और अगर इस हमले के लिए दूसरे लोग जिम्मेदार हैं तो उन्हें बाहर लाने और कानून के समक्ष पेश करने के संकल्प को जारी रख सकते हैं।
पुलिस और सुरक्षा सेवाओं का मानना है कि यह हमला एक व्यक्ति द्वारा किया गया था, लेकिन अब उन्हें यह जानना होगा कि क्या वह अकेले काम कर रहा था या किसी व्यापक समूह के हिस्से के रूप में। इन तथ्यों को समझने में कुछ समय लगेगा, और यह जांच जारी रहेगी। पुलिस और सुरक्षा सेवाओं को यह कार्य पूरा करने के लिए सभी आवश्यक संसाधन दिए जाएंगे। पुलिस और सुरक्षा सेवाओं का मानना है कि वे अपराधी की पहचान जानते हैं, लेकिन उनकी जांच के इस चरण में हम उन नामों की पुष्टि नहीं कर सकते।
पुलिस और आपातकालीन सेवाओं ने हमेशा की तरह देश की तरफ से बेहद साहस से काम किया है, मैं उनके प्रति आभार व्यक्त करना चाहती हूं। उन्होंने तैयार की गई योजनाओं और उन योजनाओं के परीक्षण के लिए तैयार किए गए अभ्यास के अनुसार काम किया है और उन्होंने बेहद पेशेवर क्षमता का प्रदर्शन किया है।
चार सौ पुलिस अधिकारी रात के दौरान ऑपरेशन में शामिल थे और कई चिकित्सक, डॉक्टर्स और नर्सेज ने घायल लोगों की देखभाल के लिए दर्दनाक और भयानक दृश्यों के बीच बहादुरी से काम किया है।
पुलिस की जांच के लिए महत्वपूर्ण संसाधनों की तैनाती की गई है और मैनचेस्टर के आसपास गश्त की जा रही है जिसमें सशस्त्र अधिकारियों की तैनाती भी शामिल है।
मैनचेस्टर में रहने और काम करने वाले लोगों के लिए, मैनचेस्टर एरिना और विक्टोरिया स्टेशन के आसपास घेरा बना हुआ है जो कुछ समय के लिए रहेगा। स्टेशन बंद है और विस्तृत फोरेंसिक जांच चलने तक यह बंद रहेगा।
हम जानते हैं कि हमले का शिकार हुए कई लोगों के मित्र और रिश्तेदार अभी भी अपने बच्चों, भाइयों, बहनों, माता-पिता और प्रियजनों के बारे में जानने की कोशिश कर रहे हैं।
तो उन लोगों के बारे में सोचें जिन्हें अकल्पनीय चिंता का सामना करना पड़ रहा है, और यदि आपके पास हमले से संबंधित कोई भी जानकारी हो, तो कृपया ग्रेटर मैनचेस्टर पुलिस से संपर्क करें।
खतरे का स्तर गंभीर बना हुआ है। इसका मतलब है कि आतंकवादी हमले की संभावना बनी हुई है। उपलब्ध खुफिया सूचना के आधार पर खतरे के स्तर का निर्धारण करने वाले स्वतंत्र संयुक्त आतंकवाद विश्लेषण केंद्र द्वारा आज दिन भर और आने वाले दिनों में इसका मूल्यांकन जारी रखा जाएगा।
आज बाद में ग्रेटर मैनचेस्टर पुलिस के चीफ कॉन्स्टेबल इयान होपकिंस, ग्रेटर मैनचेस्टर के मेयर, एंडी बर्नहैम और जरुरत के समय मैनचेस्टर की मदद करने के लिए आगे आने वाले आपातकालीन सेवाओं के सदस्यों से मिलने के लिए मैं मैनचेस्टर की यात्रा करुंगी।
और - जैसा कि मैंने कल रात घोषणा की थी - आम चुनाव अभियान को निलंबित कर दिया गया है। आज मैं सीओबीआर की एक और बैठक की अध्यक्षता करूंगी।
इस तरह की भयावह परिस्थितियों में राजनेताओं और अन्य लोगों को अपराधियों की निंदा करनी चाहिए और इस बात की घोषणा करनी चाहिए कि आतंकवादी जीत नहीं सकते हैं। लेकिन यह तथ्य कि हम पहले यहां आए हैं, और यह तथ्य कि हमें इसे फिर से कहने की ज़रूरत है, यह भी किसी सच से कम नहीं है।
हमेशा की तरह जब हमने कल रात मैनचेस्टर में मानवता के सबसे खराब स्वरुप का अनुभव किया तो उसके सबसे अच्छे स्वरुप को भी देखा।
हमलावरों की कायरता का सामना आपातकालीन सेवाओं और मैनचेस्टर के लोगों की बहादुरी से हुआ था। हमें विभाजित करने के प्रयास के दौरान हमने नेकी के ऐसे अनगिनत मामले देखे हैं जो हमें करीब लाते हैं।
और यही वह चीजें हैं जिन्हें हमें आने वाले दिनों में याद रखना चाहिए।
हमारे दिमाग में बनने वाली छवियां बेवकूफाना ढंग से हिंसा फैलाने वालों की नहीं बल्कि उन आम पुरूषों और महिलाओं की होनी चाहिए जिन्होंने अपनी सुरक्षा को दरकिनार करते हुए लोगों की मदद की है।
आपातकालीन सेवाओं के पुरुषों और महिलाओं की होनी चाहिए जिन्होंने आराम पंहुचाने, मदद करने और जिंदगियों को बचाने के लिए अथक प्रयास किया है।
एकजुटता और उम्मीद का संदेश देने वाले उन सभी लोगों की जिन्होंने पीड़ितों को अपने घर खोले थे।
क्योंकि ये ऐसी छवियां हैं जो मैनचेस्टर के और ब्रिटेन के जज्बे की प्रतीक हैं - एक ऐसा जज्बा जो वर्षों के संघर्ष और आतंकवाद के बाद भी न तो कभी टूटा है न कभी टूटेगा।
आने वाले दिन मुश्किलों से भरे होंगे। हम प्रभावित लोगों के परिजनों और दोस्तों के लिए दुआ और प्रार्थना करते हैं। हम अधिकारियों, आपातकाल और सुरक्षा सेवाओं को काम पर जाते समय अपना पूरा सहयोग देते हैं।
और हम सब - हममें से हर एक - इस भयावह समय में मैनचेस्टर के लोगों के साथ खड़ा है।
और चलिए आज, हम उन लोगों को याद करते हैं जिनकी मृत्यु हो चुकी है और उन लोगों का जश्न मनाते हैं जिन्होंने मदद की और सुरक्षित जानकारी दी कि आतंकवादी कभी नहीं जीत सकते - और हमारे मूल्य, हमारा देश और हमारे जीने के तरीकों की हमेशा जीत होगी..
mar_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva